CELEX: 32005R0126
Language: el
Date: 2005-01-27 00:00:00
Title: Κανονισμός (ΕΚ) αριθ. 126/2005 της Επιτροπής, της 27ης Ιανουαρίου 2005, για τον καθορισμό των ανωτάτων επιπέδων της χρηματοδότησης των ενεργειών για τη βελτίωση της ποιότητας της ελαιοπαραγωγής για τον κύκλο παραγωγής 2005/06 και για παρέκκλιση από το άρθρο 3 παράγραφος 3 του κανονισμού (ΕΚ) αριθ. 528/1999

28.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 25/11
            
         
      ΚΑΝΟΝΙΣΜΌΣ (ΕΚ) αριθ. 126/2005 ΤΗΣ ΕΠΙΤΡΟΠΉΣ
   
   της 27ης Ιανουαρίου 2005
   για τον καθορισμό των ανωτάτων επιπέδων της χρηματοδότησης των ενεργειών για τη βελτίωση της ποιότητας της ελαιοπαραγωγής για τον κύκλο παραγωγής 2005/06 και για παρέκκλιση από το άρθρο 3 παράγραφος 3 του κανονισμού (ΕΚ) αριθ. 528/1999
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί κοινής οργανώσεως αγοράς στον τομέα των λιπαρών ουσιών (1),
   τον κανονισμό (ΕΚ) αριθ. 528/1999 της Επιτροπής, της 10ης Μαρτίου 1999, για τον καθορισμό μέτρων με σκοπό τη βελτίωση της ποιότητας της ελαιοπαραγωγής (2), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 528/1999 προβλέπει τις λεπτομέρειες χρηματοδότησης, για κάθε κράτος μέλος και για κάθε κύκλο παραγωγής δώδεκα μηνών που αρχίζει την 1η Μαΐου, των ενεργειών που αποβλέπουν στη βελτίωση της ποιότητας της ελαιοπαραγωγής και της επίπτωσής της για το περιβάλλον.
            
         
               (2)
            
            
               Ο κανονισμός (ΕΚ) αριθ. 1807/2004 της Επιτροπής (3) καθόρισε, για την περίοδο εμπορίας 2003/04, την εκτιμώμενη παραγωγή ελαιολάδου, συμπεριλαμβανομένης της εκτιμώμενης παραγωγής των επιτραπέζιων ελιών σε ισοδύναμο ελαίου, σε 2 714 450 τόνους. Αυτή η εκτιμώμενη παραγωγή αντιστοιχεί σε 34 356 τόνους για την Ελλάδα, 1 591 330 τόνους για την Ισπανία, 3 335 τόνους για τη Γαλλία, 741 956 τόνους για την Ιταλία και 34 473 τόνους για την Πορτογαλία. Η παρακράτηση επί της ενίσχυσης στην παραγωγή, για αυτή την περίοδο εμπορίας ελαιολάδου, χρησιμεύει ως βάση για τη χρηματοδότηση των ενεργειών για τη βελτίωση της ποιότητας του κύκλου παραγωγής που αρχίζει την 1η Μαΐου 2004.
            
         
               (3)
            
            
               Πρέπει, συνεπώς, να καθοριστούν τα ανώτατα επίπεδα χρηματοδότησης των ενεργειών που είναι επιλέξιμες για απόδοση του Ευρωπαϊκού Γεωργικού Ταμείου Προσανατολισμού και Εγγυήσεων, τμήμα Εγγυήσεων.
            
         
               (4)
            
            
               Οι ενέργειες που θα αναληφθούν έχουν σχετικά σταθερό ελάχιστο κόστος, πράγμα που μπορεί να καταστήσει ανεπαρκές, για ορισμένα κράτη μέλη, το ανώτατο επίπεδο της συνολικής χρηματοδότησης που προβλέπεται από το άρθρο 3 παράγραφος 3 του κανονισμού (ΕΚ) αριθ. 528/1999. Συνεπώς, πρέπει να καθοριστούν τα κατάλληλα ανώτατα επίπεδα για τις περιπτώσεις αυτές.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τον κύκλο παραγωγής από την 1η Μαΐου 2005 έως τις 30 Απριλίου 2006, τα ανώτατα επίπεδα χρηματοδότησης των ενεργειών που αναφέρονται στο άρθρο 3 παράγραφος 2 πρώτο εδάφιο του κανονισμού (ΕΚ) αριθ. 528/1999 είναι τα ακόλουθα:
   
               Ελλάδα
            
            
               6 331 014 ευρώ
            
         
               Ισπανία
            
            
               11 099 557 ευρώ
            
         
               Γαλλία
            
            
               60 804 ευρώ
            
         
               Ιταλία
            
            
               0 ευρώ
            
         
               Πορτογαλία
            
            
               644 052 ευρώ
            
         Άρθρο 2
   Κατά παρέκκλιση από το άρθρο 3 παράγραφος 3 του κανονισμού (ΕΚ) αριθ. 528/1999, η συμπληρωματική εθνική χρηματική συμμετοχή για τα κράτη μέλη των οποίων το ανώτατο επίπεδο της χρηματοδότησης που προβλέπεται στο άρθρο 1 δεν υπερβαίνει τα 100 000 ευρώ, μπορεί να φτάσει τα 250 000 ευρώ κατ’ ανώτατο όριο.
   Άρθρο 3
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Ιανουαρίου 2005.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ 172 της 30.9.1966, σ. 3025/66· κανονισμός όπως τροποποιήθηκε τελευταία από τον κανονισμό (ΕΚ) αριθ. 865/2004 (ΕΕ L 161 της 30.4.2004, σ. 97).
   
      (2)  ΕΕ L 62 της 11.3.1999, σ. 8· κανονισμός όπως τροποποιήθηκε τελευταία από τον κανονισμό (ΕΚ) αριθ 629/2003 (ΕΕ L 92 της 9.4.2003, σ. 3).
   
      (3)  ΕΕ L 318 της 19.10.2004, σ. 13.